CIVIS anunță organizarea unei noi ediții a Global CIVIS Days, în perioada 24-26 mai 2023 la Universitatea Eberhard Karls din Tübingen

CIVIS anunță organizarea ediției din 2023 a evenimentului Global CIVIS Days în zilele de 24, 25 și 26 mai 2023. Intitulată Sustainably Connected Universities, ediția de anul acesta se va axa pe relația societate – cultură – sustenabilitate. 
Evenimentul, organizat în 2023 de Universitatea Eberhard Karls din Tübingen, va aduce laolaltă studenți, cadre didactice, personal administrativ din cele nouă universități membre, factori de decizie și de inovație și autorități locale din toată Europa.
Întâlnirile din cadrul Global CIVIS Days își propun să creeze un spațiu adecvat pentru discuții și cooperare în vederea consolidării CIVIS prin identificarea unor soluții inovative la provocările de ordin societal cu care CIVIS se confruntă. 
Astfel, cele trei zile ale Global CIVIS Days 2023 vor include numeroase workshop-uri, conferințe, întâlniri de lucru și alte activități, organizate în trei formate principale, care vor evidenția relevanța academică și societală a activității CIVIS, realitatea Alianței CIVIS privită ca un spațiu interuniversitar, dar și angajamentul față de societate al tuturor universităților membre CIVIS. Totodată, în cadrul Global CIVIS Days vor fi organizate mai multe sesiuni deschise, cu următoarele teme: CIVIS – A sustainably connected alliance;
Taking on wicked problems in the anthropocene; 
What is the role of education?; Cultural heritage - Global challenges; 
Possible futures in medicine and health; 
Foodscapes and postcolonial landscapes as fields for interdisciplinarity; 
Making/ seeking/ sharing homes and being at home in a digital age. 
Mai multe detalii cu privire la agenda ediției din 2023 a Global CIVIS Days sunt disponibile aici.

Ce reprezintă Global CIVIS Days?
Global CIVIS Days reprezintă un prilej pentru comunitatea academică CIVIS să se întâlnească, să discute, să inoveze, dar și să sărbătorească.
Global CIVIS Days constituie principalul eveniment anual din cadrul CIVIS și aduce împreună studenți, cadre didactice, cercetători și alți angajați din universități, reprezentanți ai societății civile, gânditori, responsabili de politici publice și reprezentanți ai autorităților locale din toată Europa. Scopul este acela de a conecta comunități, de a discuta și dezvolta proiecte în comun de natură să contribuie la dezvoltarea Alianței CIVIS și de a identifica soluții inovative pentru provocări de natură societală.
În fiecare an, evenimentul este găzduit, prin rotație, de o altă universitate membră CIVIS. Mai multe detalii despre edițiile anterioare, găzduite de Universitatea din Stockholm, de Universitatea Liberă din Bruxelles și de Universitatea Națională și Capodistriană din Atena  sunt disponibile aici, aici și, respectiv, aici.
